“ยิ่งลักษณ์” เดินทางถึงศาลฎีกาฯ แถลงปิดคดีจำนำข้าว
"ยิ่งลักษณ์ ชินวัตร" เดินทางถึงศาลฎีกาฯ แถลงปิดคดีจำนำข้าว ก่อนที่จะมีคำพิพากษาออกมาในวันที่ 25 ส.ค.นี้
1 ส.ค. 2560

น.ส.ยิ่งลักษณ์ ชินวัตร อดีตนายกรัฐมนตรี เดินทางถึงศาลฎีกาแผนกคดีอาญาของผู้ดำรงตำแหน่งทางการเมือง ในเวลาประมาณ 8.33 น. เพื่อแถลงปิดคดีโครงการรับจำนำข้าวด้วยวาจาในเวลา 9.00 น. ก่อนที่จะมีคำพิพากษาออกมาในวันที่ 25 ส.ค.นี้
โดยวันนี้มีแกนนำพรรคเพื่อไทย อาทิ พล.ต.ท.วิโรจน์ เปาอินทร์ รักษาการหัวหน้าพรรคเพื่อไทย นายกิตติรัตน์ ณ ระนอง คุณหญิงสุดารัตน์ เกยุราพันธุ์ แกนนำแนวร่วมประชาธิปไตยต่อต้านเผด็จการแห่งชาติ (นปช.) อาทิ นายณัฐวุฒิ ใสยเกื้อ  นางธิดา ถาวรเศรษฐ  และประชาชนจำนวนมาก เดินทางพร้อมนำดอกกุหลาบมามอบเป็นกำลังใจให้
“ขอบคุณที่มาให้กำลัง ดิฉันมีความพร้อมที่จะแถลงปิดคดีด้วยวาจานอกเหนือจากลายลักษณ์อักษร เพื่อยืนยันในความบริสุทธิ์ และยืนยันว่าโครงการจำนำข้าวเป็นโครงการที่มีประโยชน์” น.ส.ยิ่งลักษณ์ กล่าว